Poruchy cirkadiánnych rytmov v psychiatrii.

Moťovský B.

Spánkové laboratórium psychiatrickej kliniky FN Trenčín

Fyziologické aj patologické prejavy cirkadiánnych funkcií sú u človeka najviac pozorovateľné v rámci činnosti CNS. Homeostatický faktor (hromadenie adenozínu počas bdenia) interaguje s cirkadiánnym faktorom (24 hodinový pacemaker v nucleus suprachiasmaticus) – výsledkom je riadenie cirkadiánnej aktivity iných oblastí mozgu, hormonálnych funkcií, periférnych orgánov a tkanív. Nucleus suprachiasmaticus spúšťa uvoľňovanie melatonínu. Okrem cirkadiánnych porúch spánku (predsunutá a oneskorená fáza, voľne bežiaci a nepravidelný rytmus, práca na smeny, jet-lag syndróm) pozorujeme zreteľnú dysfunkciu cirkadiánneho systému aj pri psychických poruchách, najmä pri depresívnej poruche s melancholickými rysmi.